Aarhus d. 19.5.2025

**10-dages forespørgsel** vedrørende notat 14.1.2025 om ”Sammenhængen mellem udvidelse af lystbådehavnen og etablering af ReWater”   
 **Notat findes på siden ’Status og orientering fra Aarhus Vand til byrådet’:**<https://aarhus.dk/demokrati/planer-og-politikker/planlaegning-byggeri-og-boliger/helhedsplaner-og-udviklingsplaner/igangvaerende-helhedsplaner/helhedsplan-for-tangkrogen/status-og-orientering-til-byraadet>  
  
**Direkte link til notatet (pdf åbner):**  
<https://aarhus.dk/media/povcs4g4/notat-om-sammenhaeng-mellem-udvidelse-af-lystbaadehavnen-og-rewater.pdf>  **1. Overordnet**

Det oplyses på side 5 i notatet: ”Efter planen finansierer Kommunen moler og landarealer, mens lystbådehavnen selv finansierer etablering af bådebroer, belægninger, havnefaciliteter m.v. Lystbådehavnens finansiering vil i hovedsagen komme fra salg/udlejning af bådpladser.”

* Hvad er det for konkrete ejendomme, der er tænkt ind og som er omfattet af hjemfaldspligt?
* Hvad har lejeindtægten været pr. år de sidste fem år?
* Hvem har fået lejeindtægterne de sidste fem år på disse ejendomme?
* Er det lejet ud i dag til markedspris?
* Forventer man at kunne hæve lejeindtægterne?

**2. Kommunens regnskab**

* Hvilken rente skal beregnes for kommunens udlæg?
* Hvor mange år tager tilbagebetalingen, med den angivne rente og de angivne lejeindtægter?

**3. Lystbådehavnens regnskab (fonden bag)**

* Hvad viser regnskabet for lystbådehavnen de sidste 5 år, og hvor meget har de lejeindtægter andraget, som nu overgår til kommunen?
* Hvad andrager lystbådehavnens udgift til selv at finansierer etablering af bådebroer, belægninger, havnefaciliteter m.v.?
* Hvilket overskud har lystbådehavnen haft de sidste 5 år?
* Hvis ikke man havde haft de omtalte lejeindtægter, ville resultatet så have været tilsvarende mindre?
* Lystbådehavnens finansiering vil i hovedsagen komme fra salg/udlejning af bådpladser- hvor meget budgetteres der med som indtægt på den post?
* Hvem holder hånden under lystbådehavnen økonomisk, hvis det viser sig, der kommer til at mangle midler?
* Kan finansieringsmodellen risikere at blive en udgift for kommunekassen?

Thure Hastrup, Byrådsmedlem (Å)

Medlem af Magistraten | Medlem af Klima & Bæredygtigheds udvalget | Næstformand i Aarhus Vands bestyrelse.